พอดีคันรอบอวัยวะเพศแล้วเกาจนแสบอ่ะค่ะแล้วรู้สึกว่ามันจะบวมๆคือมีเพศสัมพันธ์​กันอาทิตย์นึงอ่ะค่ะอยากทราบว่าเกิดจากเชื้อราหรือเปล่าค่ะเป็นมาได้3-4วันได้แล้วค่ะตอนนี้คันมากจนไม่รู้จะทำไงแล้วค่ะ
สวัสดีค่ะ อาการคันที่อวัยวะเพศภายนอก อาจเกิดจาก1. การติดเชื้อรา นอกจากมีอาการคันเป็นหลักแล้ว อาจมีอาการเจ็บแสบได้ และผิวหนังบริเวณอวัยวะเพศภายนอกอาจเกิดเป็นผื่นสีแดง ผิวหนังบวม และหากมีการติดเชื้อในช่องคลอดร่วมด้วยก็จะมีตกขาวที่ผิดปกติ คือตกขาวมีปริมาณมาก มีสีขาวขุ่นจับตัวเป็นก้อนคล้ายแป้งเปียก หรือนมบูด2. การแพ้สัมผัส เช่น แพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก เป็นต้น มักพบผื่นแดงที่ผิวหนังร่วมด้วย3. เป็นโลนที่ขนอวัยวะเพศ หรือเหาที่ขนอวัยวะเพศ ซึ่งจะติดมาจากการมีเพศสัมพันธ์ หรือใช้เสื้อผ้า ผ้าเช็ดตัวร่วมกัน หรืออาจติดมากับการใช้ห้องส้วมก็ได้ อาการคือจะคันมาก โดยเฉพาะในเวลากลางคืน และอาจเห็นรอยแดงเล็กๆ จากการที่ตัวโลนกัดในเบื้องต้น ให้พยายามหลีกเลี่ยงสิ่งที่อาจแพ้ต่างๆ และหลีกเลี่ยงการเกา ไม่ทาแป้ง ไม่ใช้สบู่หรือน้ำยาต่างๆ มาล้างอวัยวะเพศและภายในช่องคลอด ไม่ใส่กางเกงชั้นในที่รัดแน่นเกินไป กางเกงและกางเกงในควรเป็นผ้าที่ระบายอากาศได้ดี เช็ดอวัยวะเพศและก้นให้แห้งสนิทหลังจากถ่ายปัสสาวะและอุจจาระ เป็นต้น หากคันมาก อาจทานยาแก้แพ้แก้คันร่วมด้วย เช่น ไฮดรอกไซซีน (hydroxyzine) chlorpheniramine (CPM) เป็นต้น หรือหากผิวหนังมีผื่นแบบการติดเชื้อรา อาจใช้ยาทา เช่น ยา clotrimazole cream เป็นต้น หากไม่แน่ใจว่าใช่การติดเชื้อราหรือไม่ ก็ควรไปพบแพทย์เพื่อตรวจค่ะ